Klein Karoo 2 is amper hier - Afrikaans.com
Klein Karoo 2 is amper…
Na meer as agt jaar na die vrystelling van Klein Karoo, kry kykers uiteindelik die kans om uit te vind wat sedertdien in die lewens van Frans, Cybil, Bongi, Jackie en die res gebeur het. Klein Karoo 2 word op 15 Desember op DStv Box Office vrygestel en jy is genooi om dit saam met ons te geniet in die gemak van jou eie huis.
Met bekendes soos Tim Theron, Leandie Du Randt, Sisanda Henna, Nicole Fortuin en Marciel Hopkins (wat haar eerste verskyning as aktrise maak) beloof dit om gesinsvermaak uit die boonste rakke te wees.
Die liefde loop soms vreemde draaie met 'n mens, en Frans, 'n agt en dertigjarige dokumentêre regisseur, is geen uitsondering nie. Frans word gedwing om 'n tree terug te neem en sy lewe te herevalueer nadat hy onverwags vir die tweede keer voor die kansel gelaat is.
Kry hier 'n voorsmakie van die film:
Die rolprent is vervaardig deur SCENE23, bestaande uit Deon Meyer, Tim Theron, Cobus van den Berg, Tracey Lange en Jorrie van der Walt. Die draaiboek is geskryf deur Lize Vosloo, en Liezl Spies is die regisseur van die film.
Besoek gerus Klein Karoo se Facebookblad om op hoogte te bly van die jongste nuus. Klik hier.
Hou Afrikaans.com se blad dop! Oor 'n paar dae gesels ons met die hoofkarakters Tim Theron, Leandie Du Randt en Marciel Hopkins oor hul ervarings op stel.
Agter-die-skerm-foto's deur David Swart
Kategorieë Films, TV, Feeste, Kyk ditDeur Afrikaans.com 8 Desember 2021 Lewer kommentaar
VorigeVorige postEerste Afrikaanse group chat komedie binnekort te sienVolgendeVolgende post21 woorde wat vanjaar vir die eerste maal in die WAT opgeneem is